Xosé Fariña Jamardo

Xosé Fariña Jamardo, nado en Caldas de Reis o 26 de abril de 1919 e finado en Madrid o 19 de agosto de 2008, foi un escritor galego. Experto en Administración Local, exerceu como Secretario Xeral en varios concellos e na Deputación de Pontevedra. Publicou numerosos artigos sobre temas literarios e de administración local na prensa de Madrid e de Galicia.

Traxectoria
Durante a guerra civil española loitou co bando nacional en varios destinos, entre eles Madrid. Rematou estudos de Dereito e doutorouse con sobresaliente cum laude na Universidade Complutense de Madrid, e obtivo a diplomatura en Administración Local. Foi mestre un breve tempo en Xixón, até que obtivo praza de Secretario de Administración Local. Exerceu como tal nos concellos de Vila de Cruces, O Carballiño, Cáceres, Corral de Almaguer, Xetafe e a Deputación de Pontevedra, onde se xubilou.

No Carballiño exerceu como secretario do Concello entre os anos 1949 e 1959 e promoveu os encontros Tasca e Literatura, a primeira guía turística da vila ou o Boletín de Información Municipal.

No eido da empresa privada, foi durante dez anos director administrativo en Madrid da empresa Barreiros Diésel e despois de Chrysler España.

Cando se constituíu o Parlamento de Galicia foi designado Oficial Maior, e despois pasou a ser asesor. Foi membro correspondente da Real Academia Española da Historia, e Fillo Adoptivo e Cronista Oficial do municipio de Xetafe.

Foi secretario e despois presidente do Colexio Nacional de Secretarios, Interventores e Depositarios de España. Tempo atrás fora Vicepresidente do de Ourense e Presidente do de Madrid. Foi tamén profesor e xefe de estudos do Instituto Nacional de Administración Local, así como membro numerario do Instituto de Estudios de Administración Local.

Usou os pesudónimos Freitoso, Montemar, Chis-pum.

 Obra en galego 
 Poesía 
 Carballiño. Poemas ó xeito vello pra unha vila nova (1957). Edición do autor.
 Coa alma espida (2003). Deputación de Pontevedra.

 Narrativa 
 Co sorriso nos beizos (1969). Vigo: Galaxia.
 O mesón do birollo (1971). Buenos Aires: Editorial Nós.
 A liña. Carballiño-Ribadavia, trinta e oito minutos (1980). Deputación de Ourense.
 A feira do Carballiño (1981). Edición de autor.
 Tiroliro a sete voces (1984). Vigo: Galaxia. 280 páxs. ISBN 978-84-7154-476-6.
 Golfaróns de sangue (1989). Sada: Ediciós do Castro. Laiovento, 2024, edición de Xesús González Gómez.
 Unha vida calquera (2006). Sada: Ediciós do Castro.
 Memorial de Xoaquín Pérez (2010). Deputación de Pontevedra. Póstuma.
 A liña. Carballiño-Ribadavia, trinta e oito minutos. A feira do Carballiño (2021). Ed. facsimilar do Concello do Carballiño. Con limiar de Xosé Luís Sobrado.

 Ensaio 
 A personalidade da parroquia galega (1976). SEPT.
 Concellos abertos na Limia (1982). Xunta de Galicia.
 Os Concellos galegos. Parte Especial (1983).
 A Deputacion de Pontevedra: 1836-1986 (1986).
 O nacemento dos axuntamentos da provincia de Pontevedra (1987). Deputación de Pontevedra.
 Os concellos galegos (1991). Fundación Barrié.
 Os Concellos galegos. Parte xeral (1991).
 A parroquia rural en Galicia (1996).
 Nacemento, evolucion e desenrolo dos concellos pontevedreses (1998).

 Obras colectivas 
 A Deputación de Pontevedra, 1836-1986 (1986). Deputación de Pontevedra. Con Miguel Pereira Figueroa.

 Obra en castelán 
 Narrativa 
 Señor Secretario (1955). Premio Certamen de novela.
 Historias de La Brea: novela (1964). :Madrid: Pozueta.
 Pepiño (1966). Escrita en 1957. Madrid: Delmo-Libros
 La balada del Wolfram (1977). Madrid: E.M.S.A.

 Ensaio 
 Instrucciones a los alcaldes de barrio y celadores para el mejor desempeño de su función (1948).
 Guía de Carballino (1961).
 Mosaico municipal (1961).
 A flor de piel (1969).
 La parroquia rural en Galicia (1975). Madrid: Instituto de Estudios de Administración Local.
 La vida municipal es así (1976). Madrid: Municipalia.
 El Getafe del siglo XVI (1978).
 Agonía y muerte del municipio rural (1977). 
 El hábitat gallego (1981). Deputación da Coruña.
 La población de Getafe (1981).
 La entidad local menor y su proyección en Galicia (1985)
 El pequeño mundo de la vida local (1986). Deputación de Pontevedra.
 La Diputación de Pontevedra: 1836-1986 (1986).

 Premios 
 Finalista do Concurso de Novela en Galego do Centro Galego de Buenos Aires no 1970, por O mesón do birollo.
 Premio Otero Pedrayo en 1982.
 Premio Especial de Investigación da Deputación de Pontevedra no 1986, por O nacemento dos axuntamentos da provincia de Pontevedra.
 Premio Antón Losada Diéguez no 1987, por O nacemento dos axuntamentos da provincia de Pontevedra.
 Vida persoal 

Casou en Santiago de Compostela coa mestra María Elena Tojo Barreiro o 16 de xullo de 1947.El Correo Gallego, 17-7-1947, p. 2.
 Notas 

 Véxase tamén 
 Ligazóns externas 
 Entrevista do autor con Miguel Louzao Outeiro, Madrygal. Revista de Estudios Gallegos.

Categoría:Escritores de Galicia en lingua galega
Categoría:Escritores de Galicia en lingua castelá
Categoría:Poetas de Galicia
Categoría:Premio Otero Pedrayo
Categoría:Nados en Caldas de Reis
Categoría:Nados en 1919
Categoría:Finados en 2008
Categoría:Personalidades de Galicia sen imaxes
Categoría:Alumnos da Universidade Complutense de Madrid
Categoría:Cronistas